title: 2007/881/ES: Rozhodnutie Rady z  20. decembra 2007 , ktorým sa mení a dopĺňa jej rokovací poriadok

text:
               29.12.2007

               SK

               Úradný vestník Európskej únie

               L 346/17

      ROZHODNUTIE RADY

   z 20. decembra 2007,
   ktorým sa mení a dopĺňa jej rokovací poriadok
   (2007/881/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej prvý pododsek článku 207 ods. 3,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 121 ods. 3,
   so zreteľom na Zmluvu o Európskej únii, a najmä na jej článok 28 ods. 1 a článok 41 ods. 1,
   so zreteľom na článok 2 ods. 2 prílohy III k rokovaciemu poriadku Rady (1),
   keďže:

               (1)

               Článok 11 ods. 5 rokovacieho poriadku Rady (ďalej len „rokovací poriadok“) ustanovuje, že pri prijímaní rozhodnutia Rady kvalifikovanou väčšinou sa v prípade, že o to člen Rady požiada, na základe číselných údajov o obyvateľstve uvedených v článku 1 prílohy III k rokovaciemu poriadku overuje, či členské štáty tvoriace túto kvalifikovanú väčšinu predstavujú aspoň 62 % celkového obyvateľstva Únie.

               (2)

               Článok 2 ods. 2 prílohy III k rokovaciemu poriadku o spôsoboch uplatňovania ustanovení o vážení hlasov v Rade ustanovuje, že Rada s účinnosťou od 1. januára každého roka upraví číselné údaje uvedené v článku 1 uvedenej prílohy v súlade s údajmi, ktoré má Štatistický úrad Európskych spoločenstiev k dispozícii k 30. septembru predchádzajúceho roka.

               (3)

               Rokovací poriadok by sa preto mal na rok 2008 upraviť,

         ROZHODLA TAKTO:
   Článok 1
   Článok 1 prílohy III k rokovaciemu poriadku sa nahrádza takto:

      „Článok 1
      Na uplatnenie článku 205 ods. 4 Zmluvy o ES, článku 118 ods. 4 Zmluvy o Euratome, ako aj tretieho pododseku článku 23 ods. 2 a článku 34 ods. 3 Zmluvy o EÚ je na obdobie od 1. januára 2008 do 31. decembra 2008 stanovený takýto celkový počet obyvateľov každého členského štátu:

                  Členský štát

                  Počet obyvateľov
                  (v tis.)

                  Nemecko

                  82 314,9

                  Francúzsko

                  63 392,1

                  Spojené kráľovstvo

                  60 823,8

                  Taliansko

                  59 131,3

                  Španielsko

                  44 474,6

                  Poľsko

                  38 125,5

                  Rumunsko

                  21 565,1

                  Holandsko

                  16 358

                  Grécko

                  11 171,7

                  Portugalsko

                  10 599,1

                  Belgicko

                  10 584,5

                  Česká republika

                  10 287,2

                  Maďarsko

                  10 066,1

                  Švédsko

                  9 113,2

                  Rakúsko

                  8 298,9

                  Bulharsko

                  7 679,3

                  Dánsko

                  5 447,1

                  Slovensko

                  5 393,6

                  Fínsko

                  5 276,9

                  Írsko

                  4 319,4

                  Litva

                  3 384,9

                  Lotyšsko

                  2 281,3

                  Slovinsko

                  2 010,3

                  Estónsko

                  1 342,4

                  Cyprus

                  778,7

                  Luxembursko

                  476,2

                  Malta

                  407,8

                  Spolu

                  495 103,9

                  prah (62 %)

                  306 964,4“

   Článok 2
   Toto rozhodnutie nadobúda účinnosť 1. januára 2008.
   Uverejní sa v Úradnom vestníku Európskej únie.

      V Bruseli 20. decembra 2007

            Za Radu

            predseda

         F. NUNES CORREIA

      (1)  Rozhodnutie Rady 2006/683/ES, Euratom z 15. septembra 2006, ktorým sa mení a dopĺňa rokovací poriadok Rady (Ú. v. EÚ L 285, 16.10.2006, s. 47).


title: Rozhodnutie č. P1 z  12. júna 2009 o výklade článku 50 ods. 4, článku 58 a článku 87 ods. 5 nariadenia Európskeho parlamentu a Rady (ES) č. 883/2004, pokiaľ ide o priznanie dávok v invalidite, dávok v starobe a pozostalostných dávok (Text s významom pre EHP a dohodu medzi ES a Švajčiarskom)

text:
               24.4.2010

               SK

               Úradný vestník Európskej únie

               C 106/21

         ROZHODNUTIE č. P1
   z 12. júna 2009
   o výklade článku 50 ods. 4, článku 58 a článku 87 ods. 5 nariadenia Európskeho parlamentu a Rady (ES) č. 883/2004, pokiaľ ide o priznanie dávok v invalidite, dávok v starobe a pozostalostných dávok
   (Text s významom pre EHP a dohodu medzi ES a Švajčiarskom)
   2010/C 106/07
   SPRÁVNA KOMISIA PRE KOORDINÁCIU SYSTÉMOV SOCIÁLNEHO ZABEZPEČENIA,
   so zreteľom na článok 72 písm. a) nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), na základe ktorého je správna komisia zodpovedná za riešenie všetkých správnych otázok a otázok výkladu, ktoré vznikajú v súvislosti s ustanoveniami nariadenia (ES) č. 883/2004 a nariadenia Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (2),
   so zreteľom na článok 50 ods. 4, článok 58 a článok 87 ods. 5 nariadenia (ES) č. 883/2004,
   keďže je nevyhnutné objasniť uplatňovanie článku 50 ods. 4, článku 58 a článku 87 ods. 5 nariadenia (ES) č. 883/2004 a poskytnúť inštitúciám, ktoré majú za úlohu vykonávať tieto ustanovenia, potrebné usmernenie.
   Konajúc v súlade s podmienkami ustanovenými v článku 71 ods. 2 nariadenia (ES) č. 883/2004,
   ROZHODLA TAKTO:
   I.   Uplatňovanie článku 50 ods. 4 nariadenia (ES) č. 883/2004

               1.

               Inštitúcia, ktorá vypláca dávku automaticky vykoná nový výpočet, ak jej je oznámené, že poberateľ spĺňa podmienky na priznanie dávky podľa právnych predpisov iného členského štátu.
               Nový výpočet sa nevykoná vtedy, ak obdobia dosiahnuté na základe právnych predpisov ostatných členských štátov už boli zohľadnené pri priznaní dávky a po priznaní počiatočnej dávky sa nezískali žiadne obdobia.
               Ak sa však uplatňujú ďalšie podmienky (iné ako splnenie období poistenia), napríklad, dosiahnutie veku požadovaného na priznanie dávky alebo zmena v počte detí, ktoré sa majú zohľadniť, táto skutočnosť si automaticky vyžaduje nový výpočet.

               2.

               Inštitúcia, ktorá robí nový výpočet dávky, ktorú predtým priznala, zohľadní pri výpočte všetky obdobia poistenia a/alebo bydliska, ako aj akúkoľvek ďalšiu podmienku, ktorú poberateľ spĺňa na základe právnych predpisov svojej krajiny a na základe právnych predpisov ostatných členských štátov v deň priznania prepočítanej dávky.

               3.

               Príslušným dňom je deň vzniku poistnej udalosti v členskom štáte, v ktorom boli naposledy splnené podmienky nároku.

         II.   Uplatňovanie článku 58 nariadenia (ES) č. 883/2004

               4.

               Inštitúcia, ktorá priznáva doplatok v súlade s článkom 58 nariadenia (ES) č. 883/2004, informuje príslušnú inštitúciu druhého členského štátu, podľa právnych predpisov ktorého má poberateľ nárok na dávku priznanú v súlade s ustanoveniami kapitoly 5 nariadenia.

               5.

               Príslušná inštitúcia členského štátu, ktorý poskytuje poberateľovi dávky podľa kapitoly 5 nariadenia (ES) č. 883/2004, informuje vždy v januári inštitúciu, ktorá vypláca doplatok, o výške dávok, ktoré vypláca poberateľovi k 1. januáru toho istého roka.

         III.   Uplatňovanie článku 87 ods. 5 nariadenia (ES) č. 883/2004

               6.

               V prípade, že osoba podá žiadosť o preskúmanie invalidného dôchodku podľa ustanovení článku 87 ods. 5 nariadenia (ES) č. 883/2004, nie je potrebné vykonať nové lekárske vyšetrenie za predpokladu, že informácie obsiahnuté v spise poberateľa možno považovať za dostatočné.
               Ak tomu tak nie je, príslušná inštitúcia môže požiadať o vykonanie nového lekárskeho vyšetrenia.

         IV.   Uverejnenie a účinnosť

               7.

               Toto rozhodnutie sa uverejní v Úradnom vestníku Európskej únie. Uplatňuje sa odo dňa nadobudnutia účinnosti nariadenia (ES) č. 987/2009.

            Predsedníčka správnej komisie

         Gabriela PIKOROVÁ

      (1)  Ú. v. EÚ L 166, 30.4.2004, s. 1.

      (2)  Ú. v. EÚ L 284, 30.10.2009, s. 1.


title: Rozhodnutie Rady (EÚ) 2017/775 z 25. apríla 2017, ktorým sa vymenúva náhradník Výboru regiónov navrhnutý Fínskou republikou

text:
               4.5.2017

               SK

               Úradný vestník Európskej únie

               L 115/50

         ROZHODNUTIE RADY (EÚ) 2017/775
   z 25. apríla 2017,
   ktorým sa vymenúva náhradník Výboru regiónov navrhnutý Fínskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh fínskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pani Katri KULMUNIOVEJ sa uvoľnilo jedno miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za náhradníčku Výboru regiónov vymenúva:

               —

               pani Merja LAHTINENOVÁ, Jämsän kaupunginvaltuuston jäsen.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 25. apríla 2017

            Za Radu

            predseda

         I. BORG

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2010/592/EÚ: Rozhodnutie zástupcov vlád členských štátov z  29. septembra 2010 , ktorým sa vymenúva sudca Súdneho dvora

text:
               5.10.2010

               SK

               Úradný vestník Európskej únie

               L 261/5

         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 29. septembra 2010,
   ktorým sa vymenúva sudca Súdneho dvora
   (2010/592/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 253 a 255,
   keďže:

               (1)

               Na základe článkov 5 a 7 Protokolu o štatúte Súdneho dvora Európskej únie a po odstúpení pána Pranasa KŪRISA je potrebné pristúpiť k vymenovaniu sudcu Súdneho dvora na zvyšný čas funkčného obdobia pána Pranasa KŪRISA, ktoré trvá do 6. októbra 2012.

               (2)

               Výbor ustanovený v článku 255 Zmluvy o fungovaní Európskej únie zaujal stanovisko k vhodnosti pána Egidijusa JARAŠIŪNASA vykonávať funkciu sudcu Súdneho dvora,

         PRIJALI TOTO ROZHODNUTIE:
   Článok 1
   Pán Egidijus JARAŠIŪNAS sa vymenúva za sudcu Súdneho dvora na obdobie od 6. októbra 2010 do 6. októbra 2012.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 29. septembra 2010

            Za Radu

            predseda

         J. DE RUYT


title: Rozhodnutie Rady (EÚ, Euratom) 2015/2393 z 8. decembra 2015, ktorým sa mení rokovací poriadok Rady

text:
               18.12.2015

               SK

               Úradný vestník Európskej únie

               L 332/133

         ROZHODNUTIE RADY (EÚ, Euratom) 2015/2393
   z 8. decembra 2015,
   ktorým sa mení rokovací poriadok Rady
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie,
   so zreteľom na článok 11 ods. 6 rokovacieho poriadku Rady (1),
   keďže:

               (1)

               Od 1. novembra 2014 sa pri prijímaní aktu Radou, ktorá sa uznáša kvalifikovanou väčšinou, má overiť, či členské štáty tvoriace kvalifikovanú väčšinu predstavujú aspoň 65 % počtu obyvateľov Únie.

               (2)

               Do 31. marca 2017 môže člen Rady pri prijímaní aktu Radou, ktorá sa uznáša kvalifikovanou väčšinou, požiadať, aby sa daný akt prijal v súlade s kvalifikovanou väčšinou v zmysle článku 3 ods. 3 Protokolu č. 36 o prechodných ustanoveniach, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu. V takom prípade môže člen Rady požiadať, aby sa overilo, či členské štáty tvoriace kvalifikovanú väčšinu predstavujú aspoň 62 % celkového počtu obyvateľov Únie.

               (3)

               Uvedený percentuálny podiel sa vypočíta na základe číselných údajov o počte obyvateľov uvedených v prílohe III k rokovaciemu poriadku Rady (ďalej len „rokovací poriadok“).

               (4)

               V článku 11 ods. 6 rokovacieho poriadku sa stanovuje, že Rada má každoročne s účinnosťou od 1. januára upraviť číselné údaje stanovené v uvedenej prílohe podľa údajov, ktoré má Štatistický úrad Európskej únie k dispozícii 30. septembra predchádzajúceho roku.

               (5)

               Rokovací poriadok by sa mal preto na rok 2016 zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Príloha III k rokovaciemu poriadku sa nahrádza takto:

         „PRÍLOHA III
         Údaje o počte obyvateľov Únie a počte obyvateľov jednotlivých členských štátov na účely vykonávania ustanovení o hlasovaní kvalifikovanou väčšinou v Rade
         Na účely vykonávania článku 16 ods. 4 Zmluvy o EÚ, článku 238 ods. 2 a 3 ZFEÚ a článku 3 ods. 2 Protokolu č. 36 sa počet obyvateľov Únie a počet obyvateľov jednotlivých členských štátov, ako aj percentuálny podiel počtu obyvateľov jednotlivých členských štátov vo vzťahu k počtu obyvateľov Únie, stanovuje na obdobie od 1. januára 2016 do 31. decembra 2016 takto:

                     Členský štát

                     Počet obyvateľov

                     Percentuálny podiel z počtu obyvateľov Únie

                     Nemecko

                     81 089 331

                     15,93

                     Francúzsko

                     66 352 469

                     13,04

                     Spojené kráľovstvo

                     64 767 115

                     12,73

                     Taliansko

                     61 438 480

                     12,07

                     Španielsko

                     46 439 864

                     9,12

                     Poľsko

                     38 005 614

                     7,47

                     Rumunsko

                     19 861 408

                     3,90

                     Holandsko

                     17 155 169

                     3,37

                     Belgicko

                     11 258 434

                     2,21

                     Grécko

                     10 846 979

                     2,13

                     Česká republika

                     10 419 743

                     2,05

                     Portugalsko

                     10 374 822

                     2,04

                     Maďarsko

                     9 855 571

                     1,94

                     Švédsko

                     9 790 000

                     1,92

                     Rakúsko

                     8 581 500

                     1,69

                     Bulharsko

                     7 202 198

                     1,42

                     Dánsko

                     5 653 357

                     1,11

                     Fínsko

                     5 471 753

                     1,08

                     Slovensko

                     5 403 134

                     1,06

                     Írsko

                     4 625 885

                     0,91

                     Chorvátsko

                     4 225 316

                     0,83

                     Litva

                     2 921 262

                     0,57

                     Slovinsko

                     2 062 874

                     0,41

                     Lotyšsko

                     1 986 096

                     0,39

                     Estónsko

                     1 313 271

                     0,26

                     Cyprus

                     847 008

                     0,17

                     Luxembursko

                     562 958

                     0,11

                     Malta

                     429 344

                     0,08

                     Celkom

                     508 940 955

                     Hranica 62 %

                     315 543 392

                     Hranica 65 %

                     330 811 621“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2016.

      V Bruseli 8. decembra 2015

            Za Radu

            predseda

         P. GRAMEGNA

      (1)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: Rozhodnutie Rady 2013/240/SZBP z  27. mája 2013 , ktorým sa mení rozhodnutie 2010/279/SZBP o policajnej misii Európskej únie v Afganistane (EUPOL AFGHANISTAN)

text:
               28.5.2013

               SK

               Úradný vestník Európskej únie

               L 141/44

         ROZHODNUTIE RADY 2013/240/SZBP
   z 27. mája 2013,
   ktorým sa mení rozhodnutie 2010/279/SZBP o policajnej misii Európskej únie v Afganistane (EUPOL AFGHANISTAN)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 18. mája 2010 prijala rozhodnutie 2010/279/SZBP (1), ktorým sa predĺžila misia EUPOL AFGHANISTAN o ďalšie tri roky do 31. mája 2013.

               (2)

               V nadväznosti na odporúčania v rámci strategického preskúmania uskutočneného v októbri 2012 a následnej úpravy operačného plánu (OPLAN) by sa misia EUPOL AFGHANISTAN mala predlžiť do 31. decembra 2014.

               (3)

               Misia EUPOL AFGHANISTAN sa uskutoční v kontexte situácie, ktorá sa môže zhoršiť a mohla by ohroziť dosiahnutie cieľov vonkajšej činnosti Únie stanovených v článku 21 zmluvy.

               (4)

               Rozhodnutie 2010/279/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2010/279/SZBP sa týmto mení takto:

               1.

               Článok 1 ods. 1 sa nahrádza takto:
               „1.   Policajná misia Európskej únie v Afganistane (ďalej len „EUPOL AFGHANISTAN“ alebo „misia“) zriadená jednotnou akciou 2007/369/SZBP sa predlžuje od 31. mája 2010 do 31. decembra 2014.“

               2.

               Článok 3 ods. 1 sa nahrádza takto:
               „1.   S cieľom splniť ciele stanovené v článku 2, EUPOL AFGHANISTAN:

                           a)

                           pomáha afganskej vláde pri ďalšej realizácii inštitucionálnej reformy ministerstva vnútra, ako aj pri tvorbe a ucelenom vykonávaní politík a stratégie s cieľom zaviesť udržateľné a účinné dojednania v oblasti práce civilnej polície, najmä pokiaľ ide o afganskú uniformovanú (civilnú) políciu a afganskú políciu pre boj proti trestnej činnosti;

                           b)

                           pomáha afganskej vláde pri ďalšej profesionalizácii afganskej národnej polície (ANP), najmä podporou rozvoja výcvikovej infraštruktúry a zlepšovaním schopnosti afgánskych orgánov pripraviť a uskutočniť výcvik;

                           c)

                           podporuje afganské orgány v ďalšom prepájaní polície a širšou oblasťou právneho štátu a zabezpečí primeranú interakciu so širším systémom trestného súdnictva;

                           d)

                           zlepšuje súdržnosť a koordináciu medzi medzinárodnými aktérmi a ďalej pracuje na strategickom rozvíjaní policajnej reformy, osobitne prostredníctvom Rady medzinárodnej policajnej koordinácie (IPCB – International Police Coordination Board) a to v úzkej koordinácii s medzinárodným spoločenstvom a prostredníctvom pokračujúcej spolupráce s kľúčovými partnermi vrátane medzinárodnými bezpečnostnými pomocnými silami (ISAF) pod vedením NATO, výcvikovej misie NATO a ďalších prispievateľov.

                     Tieto úlohy sa ďalej rozpracujú v operačnom pláne (OPLAN). Misia vykonáva svoje úlohy popri iných prostriedkoch aj prostredníctvom monitorovania, školenia, poradenstva a výcviku.“

               3.

               Článok 4 sa nahrádza takto:
               „Článok 4
               Štruktúra misie
               1.   Misia má ústredie v Kábule. Misiu tvorí:

                           i)

                           veliteľ misie a jeho úrad vrátane bezpečnostného úradníka misie;

                           ii)

                           policajná zložka;

                           iii)

                           zložka na podporu právneho štátu;

                           iv)

                           výcviková zložka;

                           v)

                           terénna zložka;

                           vi)

                           podpora misie;

                           vii)

                           pobočky mimo Kábulu podľa vhodnosti;

                           viii)

                           prvok podpory v Bruseli.

                     2.   Personál misie sa vyšle na ústrednú, regionálnu a provinčnú úroveň a pri vykonávaní mandátu môže podľa potreby pracovať na úrovni okresov na základe posúdenia bezpečnosti a ak sú k dispozícii faktory, ktoré to umožňujú, napr. náležitá logistická a bezpečnostná podpora. Uzavrú sa technické dojednania s ISAF a regionálnym vedením/vedúcimi národmi provinčných budovateľských skupín (PRT) na účely výmeny informácií, zdravotníckej, bezpečnostnej a logistickej podpory vrátane umiestnenia regionálnych veliteľstiev a PRT.
               3.   Okrem toho sa časť personálu misie podľa potreby nasadí s cieľom zlepšiť strategickú koordináciu policajnej reformy v Afganistane, najmä na sekretariáte IPCB v Kábule.“

               4.

               Článok 11 sa nahrádza takto:
               „Článok 11
               Bezpečnosť
               1.   Veliteľ civilnej operácie riadi plánovanie bezpečnostných opatrení veliteľa misie a v súlade s článkom 5 zabezpečuje ich riadne a účinné plnenie v rámci misie EUPOL APHGANISTAN.
               2.   Veliteľ misie je zodpovedný za bezpečnosť operácie a dodržiavanie minimálnych bezpečnostných požiadaviek vzťahujúcich sa na operáciu, a to v súlade s politikou Únie v oblasti bezpečnosti personálu rozmiestneného mimo Únie v operačnej kapacite podľa hlavy V zmluvy a jej podporných dokumentov.
               3.   Veliteľovi misie pomáha vyšší bezpečnostný úradník misie (SMSO – Senior Mission Security Officer), ktorý podlieha veliteľovi misie a zároveň udržiava úzky funkčný vzťah s Európskou službou pre vonkajšiu činnosť.
               4.   Veliteľ misie vymenuje bezpečnostných úradníkov v provinčných a regionálnych sídlach misie, ktorí budú v rámci zodpovednosti SMSO zodpovední za každodenné riadenie všetkých bezpečnostných aspektov príslušných prvkov misie.
               5.   Personál misie EUPOL AFGHANISTAN prejde pred nástupom do funkcií povinným bezpečnostným výcvikom v súlade s operačným plánom (OPLAN). Pravidelne sa tiež zúčastňuje opakovacieho výcviku na mieste operácie, ktorý organizuje SMSO.
               6.   Veliteľ misie zabezpečí ochranu utajovaných skutočností EÚ v súlade s rozhodnutím Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (2).

               5.

               Článok 13 odsek 1 sa nahrádza takto:
               „1.   Finančná referenčná suma určená na úhradu výdavkov spojených s misiou EUPOL AFGHANISTAN na obdobie od 31. mája 2010 do 31. júla 2011 je 54 600 000 EUR.
               Finančná referenčná suma určená na úhradu výdavkov spojených s misiou EUPOL AFGHANISTAN na obdobie od 1. augusta 2011 do 31. júla 2012 je 60 500 000 EUR.
               Finančná referenčná suma určená na úhradu výdavkov spojených s misiou EUPOL AFGHANISTAN na obdobie od 1. augusta 2012 do 31. mája 2013 je 56 870 000 EUR.
               Referenčná suma určená na úhradu výdavkov spojených s misiou EUPOL AFGHANISTAN na obdobie od 1. júna 2013 do 31. decembra 2014 je 108 050 000 EUR.“

               6.

               Článok 14 sa nahrádza takto:
               „Článok 14
               Sprístupnenie skutočností
               1.   VP je v súlade s rozhodnutím 2011/292/EÚ oprávnený sprístupniť NATO/ISAF utajované skutočnosti a dokumenty EÚ vytvorené na účely misie. Na tento účel sa vypracujú miestne technické dojednania.
               2.   VP je oprávnený podľa potreby a v súlade s potrebami misie sprístupniť v súlade s rozhodnutím 2011/292/EÚ tretím štátom pridruženým k tomuto rozhodnutiu utajované skutočnosti a dokumenty EÚ do stupňa utajenia ‚CONFIDENTIEL UE‘, ktoré boli vytvorené na účely misie.
               3.   VP je oprávnený podľa potreby a v súlade s operačnými potrebami misie sprístupniť v súlade s rozhodnutím 2011/292/EÚ misii OSN pre pomoc v Afganistane (UNAMA) utajované skutočnosti a dokumenty EÚ do stupňa ‚RESTREINT UE‘, ktoré boli vytvorené na účely misie. Na tento účel sa vypracujú miestne dojednania.
               4.   V prípade špecifickej a okamžitej operačnej potreby je VP taktiež oprávnený sprístupniť v súlade s rozhodnutím 2011/292/EÚ hostiteľskému štátu EÚ utajované skutočnosti a dokumenty EÚ do stupňa utajenia ‚RESTREINT UE‘, ktoré boli vytvorené na účely misie. Na tento účel sa vypracujú dojednania medzi VP a príslušnými orgánmi hostiteľského štátu.
               5.   VP je oprávnený sprístupniť tretím štátom pridruženým k tomuto rozhodnutiu neutajované dokumenty EÚ, ktoré sa týkajú rokovaní Rady so zreteľom na misiu, na ktorú sa vzťahuje povinnosť služobného tajomstva podľa článku 6 ods. 1 rokovacieho poriadku Rady (3).
               6.   VP môže právomoc uvedenú v odsekoch 1, 2, 3 a 5, ako aj spôsobilosť uzavrieť dojednania uvedené v odseku 4, zveriť osobám, ktoré patria do jeho právomoci, civilnému veliteľovi operácie a/alebo veliteľovi misie.

               7)

               V článku 17 sa druhá veta nahrádza takto:
               „Uplatňuje sa od 31. mája 2010 do 31. decembra 2014.“

         Článok 2
   Toto rozhodnutie nadobúda účinnosť dňom jeho prijatia.

      V Bruseli 27. mája 2013

            Za Radu

            predsedníčka

         C. ASHTON

      (1)  Ú. v. EÚ L 123, 19.5.2010, s. 4.

      (2)  Ú. v. EÚ L 141, 27.5.2011, s. 17.“

      (3)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).“


title: 2012/656/EÚ: Rozhodnutie Rady z  22. októbra 2012 o pozícii, ktorú má Európska únia zaujať v rámci Generálnej rady Svetovej obchodnej organizácie k pristúpeniu Laoskej ľudovodemokratickej republiky k WTO

text:
               24.10.2012

               SK

               Úradný vestník Európskej únie

               L 294/7

         ROZHODNUTIE RADY
   z 22. októbra 2012
   o pozícii, ktorú má Európska únia zaujať v rámci Generálnej rady Svetovej obchodnej organizácie k pristúpeniu Laoskej ľudovodemokratickej republiky k WTO
   (2012/656/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207 ods. 4 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Vláda Laoskej ľudovodemokratickej republiky podala 16. júla 1997 žiadosť o pristúpenie k Dohode o založení Svetovej obchodnej organizácie (WTO) podľa článku XII tejto dohody.

               (2)

               Dňa 19. februára 1998 bola zriadená pracovná skupina pre pristúpenie Laoskej ľudovodemokratickej republiky s cieľom dosiahnuť dohodu o podmienkach pristúpenia, ktoré by boli prijateľné pre Laoskú ľudovodemokratickú republiku a všetkých členov WTO.

               (3)

               V mene Únie dohodla Komisia komplexný súbor záväzkov týkajúcich sa otvorenia trhu Laoskej ľudovodemokratickej republiky, ktoré spĺňajú požiadavky Únie a zodpovedajú úrovni rozvoja Laoskej ľudovodemokratickej republiky.

               (4)

               Tieto záväzky sú teraz zapracované do Protokolu o pristúpení Laoskej ľudovodemokratickej republiky k WTO.

               (5)

               Očakáva sa, že pristúpenie k WTO pozitívne a trvalo prispeje k procesu hospodárskej reformy a trvalo udržateľnému rozvoju v Laoskej ľudovodemokratickej republike.

               (6)

               Protokol o pristúpení by sa preto mal schváliť.

               (7)

               V článku XII dohody o založení WTO sa stanovuje, že podmienky pristúpenia je potrebné schváliť medzi vstupujúcim členom a WTO a že konferencia ministrov WTO schváli podmienky pristúpenia zo strany WTO. V článku IV.2 Dohody o založení WTO sa stanovuje, že v období medzi zasadnutiami konferencie ministrov vykonáva jej funkcie generálna rada.

               (8)

               Preto je vhodné stanoviť pozíciu, ktorú má Únia zaujať v rámci Generálnej rady WTO k pristúpeniu Laoskej ľudovodemokratickej republiky k WTO,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v rámci Generálnej rady Svetovej obchodnej organizácie k pristúpeniu Laoskej ľudovodemokratickej republiky k WTO, je pristúpenie schváliť.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 22. októbra 2012

            Za Radu

            predseda

         S. ALETRARIS


title: 2008/762/ES: Rozhodnutie Rady z  25. septembra 2008 , ktorým sa prijíma rokovací poriadok Výboru pre investičný nástroj zriadeného pod záštitou Európskej investičnej banky

text:
               1.10.2008

               SK

               Úradný vestník Európskej únie

               L 262/34

      ROZHODNUTIE RADY

   z 25. septembra 2008,
   ktorým sa prijíma rokovací poriadok Výboru pre investičný nástroj zriadeného pod záštitou Európskej investičnej banky
   (2008/762/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na vnútornú dohodu medzi zástupcami vlád členských štátov, stretávajúcich sa v rámci Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s Dohodou o partnerstve krajín AKT – ES a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o ES (1), a najmä na jej článok 9 ods. 2,
   so zreteľom na nariadenie Rady (ES) č. 617/2007 zo 14. mája 2007 o vykonávaní 10. Európskeho rozvojového fondu v rámci Dohody o partnerstve krajín AKT – ES (2), a najmä na jeho článok 13 ods. 1 druhý pododsek,
   so zreteľom na návrh Európskej investičnej banky,
   so zreteľom na stanovisko Európskej komisie,
   ROZHODLA TAKTO:
   Článok 1
   Týmto sa prijíma rokovací poriadok Výboru pre investičný nástroj zriadeného pod záštitou Európskej investičnej banky, ktorý je uvedený v prílohe.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 25. septembra 2008

            Za Radu

            predseda

         B. HORTEFEUX

      (1)  Ú. v. EÚ L 247, 9.9.2006, s. 32.

      (2)  Ú. v. EÚ L 152, 13.6.2007, s. 1.

      PRÍLOHA
      ROKOVACÍ PORIADOK VÝBORU PRE INVESTIČNÝ NÁSTROJ ZRIADENÉHO POD ZÁŠTITOU EURÓPSKEJ INVESTIČNEJ BANKY
      Článok 1
      1.   Výbor pre investičný nástroj (ďalej len „výbor“) tvorí zástupca pre každý členský štát a zástupca Komisie Európskych spoločenstiev (ďalej len „Komisia“). Volia jedine členovia výboru určení členskými štátmi alebo ich náhradníci.
      2.   Predseda a zástupca predsedu výboru sa volia spomedzi členov výboru menovaných členskými štátmi na dvojročné obdobie. Voľba prebehne na začiatku prvého zasadnutia výboru tajným hlasovaním. Predseda sa zvolí spomedzi kandidátov na základe kvalifikovanej väčšiny podľa článku 3. Pri voľbe zástupcu predsedu sa postupuje rovnakým spôsobom.
      3.   Európska investičná banka (ďalej len „banka“) zabezpečuje sekretariát výboru a podporné služby.
      4.   Každý z členských štátov nominuje svojho zástupcu a určí jedného náhradníka oprávneného uplatňovať hlasovacie práva. Náhradník sa môže zúčastňovať na zasadnutiach výboru ako pozorovateľ, právo hlasovať má však iba v neprítomnosti zástupcu svojho členského štátu. Za výnimočných okolností, keď sa na zasadnutí výboru nemôže zúčastniť zástupca ani náhradník, môže zástupca splnomocniť iného zástupcu alebo ho môže ad hoc nahradiť tretia osoba vymenovaná členským štátom. Členské štáty prostredníctvom svojich stálych zastúpení pri Európskej únii oznámia banke a Generálnemu sekretariátu Rady mená a adresy svojich zástupcov a ich náhradníkov.
      5.   Komisia nominuje zástupcu a určí jedného náhradníka, ktorí sa budú zúčastňovať na zasadnutiach výboru, a banke aj Generálnemu sekretariátu Rady oznámi ich mená a adresy. Týmto poverencom môžu pomáhať aj iní zamestnanci a úradníci Komisie.
      6.   Banka nominuje dvoch úradníkov, ktorí sa budú zúčastňovať na zasadnutiach výboru a zapájať sa do jeho práce, a Komisii aj Generálnemu sekretariátu Rady oznámi ich mená a adresy. Týmto poverencom môžu pomáhať aj iní zamestnanci banky.
      7.   Zástupca Generálneho sekretariátu Rady sa pozýva na zasadnutia výboru ako pozorovateľ.
      Článok 2
      Výbor zvoláva jeho predseda. Výbor zasadá najmenej štyrikrát ročne v ústredí banky v Luxemburgu. Predseda môže zvolať ďalšie zasadnutia na žiadosť niektorého člena výboru alebo banky.
      Sekretariát zasiela členom výboru, ich náhradníkom a Generálnemu sekretariátu Rady oznámenia o konaní zasadnutia spolu s podrobnými informáciami o navrhovanom programe zasadnutia, spolu s príslušnými dokumentmi, ako sa uvádza v článku 5 ods. 1.
      Článok 3
      Výbor sa vo všetkých veciach uznáša kvalifikovanou väčšinou 724 hlasov z 1 004, ak hlasuje za najmenej 14 členských štátov. Blokujúcu menšinu predstavuje 281 hlasov. Hlasy zástupcov členských štátov majú nasledujúcu váhu:

                  Členský štát

                  Počet hlasov

                  Belgicko

                  35

                  Bulharsko

                  1

                  Česká republika

                  5

                  Dánsko

                  20

                  Nemecko

                  205

                  Estónsko

                  1

                  Grécko

                  15

                  Španielsko

                  79

                  Francúzsko

                  196

                  Írsko

                  9

                  Taliansko

                  129

                  Cyprus

                  1

                  Lotyšsko

                  1

                  Litva

                  1

                  Luxembursko

                  3

                  Maďarsko

                  6

                  Malta

                  1

                  Holandsko

                  49

                  Rakúsko

                  24

                  Poľsko

                  13

                  Portugalsko

                  12

                  Rumunsko

                  4

                  Slovinsko

                  2

                  Slovensko

                  2

                  Fínsko

                  15

                  Švédsko

                  27

                  Spojené kráľovstvo

                  148

                  Spolu

                  1 004

            Článok 4
      1.   Výbor za podmienok uvedených v článku 3:

                  a)

                  so zreteľom na investičný nástroj schváli:

                              i)

                              prevádzkové usmernenia a návrhy na ich zrevidovanie;

                              ii)

                              investičné stratégie a obchodné plány podľa článku 13 ods. 2 písm. b) nariadenia Rady (ES) č. 617/2007 zo 14. mája 2007 o vykonávaní 10. Európskeho rozvojového fondu v rámci Dohody o partnerstve medzi AKT – ES (1) (vykonávacie nariadenie);

                              iii)

                              výročné správy vrátane účtovnej závierky;

                              iv)

                              akýkoľvek všeobecný politický dokument vrátane hodnotiacich správ;

                  b)

                  poskytne stanovisko k:

                              i)

                              návrhom na poskytnutie úrokovej dotácie podľa článku 13 ods. 3 vykonávacieho nariadenia;

                              ii)

                              návrhom týkajúcim sa projektov, ku ktorým Komisia vydala negatívne stanovisko;

                              iii)

                              akémukoľvek inému návrhu všeobecných zásad určených v prevádzkových usmerneniach.

            Riadiace orgány banky môžu okrem toho občas požiadať výbor o poskytnutie stanoviska k iným návrhom o financovaní alebo k iným strategickým alebo politickým záležitostiam týkajúcim sa operácií banky v krajinách AKT.
      2.   Pracovné dokumenty a návrhy výboru vypracúva banka a predkladá ich výboru. Návrhy poskytujú podrobné informácie týkajúce sa:

                  a)

                  opisu projektu a jeho významu pre rozvojovú stratégiu krajiny, ako sa uvádza v dokumentoch o stratégii pre jednotlivé krajiny;

                  b)

                  rozvojového cieľa, ktorý má projekt splniť, vrátane trvalej udržateľnosti plánovaných opatrení;

                  c)

                  celkovej organizácie projektu a zdôvodnenia projektu;

                  d)

                  projektových nákladov, spôsobu financovania a súvisiacich rizík, v prípade potreby aj opatrení na zmiernenie rizík, ktoré banka plánuje uplatniť;

                  e)

                  miestneho, národného a regionálneho dosahu projektu na základe ustanovení Dohody o partnerstve AKT – ES vrátane vplyvu na životné prostredie;

                  f)

                  súhlasu alebo stanoviska Komisie podľa článku 13 ods. 5 vykonávacieho nariadenia.

            3.   Podrobné pravidlá týkajúce sa technickej realizácie projektu a časového rozvrhu jeho vykonávania sú zhrnuté v prílohe k návrhu.
      Článok 5
      1.   Banka zašle príslušné dokumenty a návrhy členom výboru a ich náhradníkom, ako aj Generálnemu sekretariátu Rady v týchto lehotách:

                  a)

                  najmenej štyri týždne pred stanoveným dátumom zasadnutia v prípade, keď je zabezpečený súhlas výboru;

                  b)

                  najmenej tri týždne pred stanoveným dátumom zasadnutia v prípade, keď sa požaduje stanovisko výboru.

            Vo výnimočných prípadoch môže predseda na opodstatnenú žiadosť banky upustiť od uplatnenia uvedených lehôt.
      2.   Členovia výboru písomne informujú banku o všetkých svojich prípadných pripomienkach alebo žiadostiach o ďalšie informácie k dokumentom rozoslaným v zmysle odseku 1, a to najmenej päť pracovných dní pred dátumom zasadnutia v prípade schvaľovania a tri pracovné dni v prípade stanoviska.
      3.   Výbor konajúci na návrh svojho predsedu prijme na začiatku zasadnutia program. Každý člen výboru môže požiadať o zaradenie ďalších bodov do programu, ale len na prerokovanie. Informácie poskytnuté v tejto súvislosti možno predložiť ústnou formou.
      4.   Predpokladá sa, že neprítomný zástupca členského štátu schválil predložené dokumenty alebo k nim zaujal kladné stanovisko s výnimkou prípadu, keď podal predsedovi výboru písomné oznámenie o svojom úmysle dokumenty neschváliť alebo k nim nezaujať kladné stanovisko, alebo keď výnimočne splnomocnil iného zástupcu členského štátu. V prípade splnomocnenia na hlasovanie alebo určenia náhrady je predseda výboru vopred riadne informovaný.
      Zástupca členského štátu môže získať splnomocnenie len od jedného zástupcu iného členského štátu.
      Článok 6
      1.   Stanovisko výboru možno požadovať prostredníctvom písomného postupu z iniciatívy banky a s predchádzajúcim súhlasom predsedu.
      2.   V prípade predloženia návrhu prostredníctvom písomného postupu ho banka predloží spolu so všetkými náležitými podpornými dokumentmi. Ak do troch týždňov od podania návrhu zástupca členského štátu nehlasoval proti, berie sa to tak, že hlasoval za návrh.
      3.   Ak člen výboru osobitne požiada najneskôr päť pracovných dní pred uplynutím trojtýždňovej lehoty uvedenej v odseku 2 o prerokovanie návrhu na zasadnutí výboru, návrh sa predloží na nasledujúcom plánovanom zasadnutí výboru. V osobitne naliehavých prípadoch môže banka požiadať predsedu o zvolanie mimoriadneho zasadnutia výboru podľa článku 2.
      Článok 7
      1.   Bez toho, aby boli dotknuté ustanovenia článku 13 ods. 6 vykonávacieho nariadenia, sa súhlas výboru alebo kladné stanovisko môže poskytnúť s výhradou akejkoľvek pripomienky vznesenej výborom.
      2.   Výbor môže v istých súvislostiach požiadať o posúdenie žiadosti alebo návrhu, ktorý sa má doplniť. V takom prípade sa žiadosť alebo návrh môže predložiť výboru aj po druhý raz.
      3.   Stanoviská zaujaté výborom sa predložia rozhodovacím orgánom banky.
      Článok 8
      1.   Na zodpovednosť predsedu sekretariát vypracuje do dvoch týždňov odo dňa zasadnutia zápisnicu s hlavnými závermi z každého zasadnutia výboru a hlavnými stanoviskami členov výboru. Sekretariát podobne zaznamená stanoviská a hlasovanie v rámci písomného postupu. Tieto zápisy sa pošlú členom výboru.
      2.   Zápisnica sa považuje za konečnú po jej schválení výborom buď formou písomného postupu, alebo na nasledujúcom zasadnutí.
      3.   Korešpondencia týkajúca sa výboru sa adresuje sekretariátu do rúk predsedu výboru.
      4.   Všetci zástupcovia a pozorovatelia zúčastňujúci sa na zasadnutiach výboru zachovávajú mlčanlivosť o práci a rokovaniach výboru. Dokumenty týkajúce sa tejto práce a rokovaní sú určené na použitie osobám, ktorým sú adresované a ktoré sú zodpovedné za ich bezpečnú úschovu a zachovanie ich dôvernosti.
      Článok 9
      1.   Prevádzkové náklady výboru vrátane cestovného pre jedného zástupcu z každého členského štátu hradí banka.
      2.   Banka dá výboru k dispozícii priestory a vybavenie potrebné na jeho prácu.
      Článok 10
      Všetky oznámenia, korešpondencia alebo dokumenty zasielané v zmysle tohto poriadku sa môžu zasielať pomocou elektronickej pošty alebo faxom.

         (1)  1. Ú. v. EÚ L 152, 13.6.2007, s. 1.


title: 2013/407/EÚ: Rozhodnutie zástupcov vlád členských štátov z  24. júla 2013 , ktorým sa vymenúva sudca Všeobecného súdu

text:
               30.7.2013

               SK

               Úradný vestník Európskej únie

               L 203/16

         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 24. júla 2013,
   ktorým sa vymenúva sudca Všeobecného súdu
   (2013/407/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               Zo zreteľom na Zmluvu o pristúpení Chorvátska, pani Vesna TOMLJENOVIĆ bola vymenovaná za sudkyňu Všeobecného súdu na obdobie od 1. júla 2013 do 31. augusta 2013.

               (2)

               Pani Vesna TOMLJENOVIĆ bola navrhnutá na opätovné vymenovanie do funkcie sudkyne Všeobecného súdu.

               (3)

               Výbor zriadený článkom 255 Zmluvy o fungovaní Európskej únie vydal stanovisko k vhodnosti pani Vesny TOMLJENOVIĆOVEJ vykonávať funkciu sudkyne Všeobecného súdu,

         PRIJALI TOTO ROZHODNUTIE:
   Článok 1
   Pani Vesna TOMLJENOVIĆ sa týmto vymenúva za sudkyňu Všeobecného súdu na obdobie od 1. septembra 2013 do 31. augusta 2019.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 24. júla 2013

            predseda

         R. KAROBLIS


title: Rozhodnutie Rady z 21. októbra 2004, ktorým sa menujú španielski členovia a náhradníci Poradného výboru pre sociálne zabezpečenie migrujúcich pracovníkov

text:
               18.1.2005

               SK

               Úradný vestník Európskej únie

               C 12/14

      ROZHODNUTIE RADY

   z 21. októbra 2004,
   ktorým sa menujú španielski členovia a náhradníci Poradného výboru pre sociálne zabezpečenie migrujúcich pracovníkov
   (2005/C 12/04)
   RADA EURÓPSKEJ ÚNIE
   so zreteľom na nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodiny, ktorí sa pohybujú v rámci spoločenstva (1), najmä na jeho článok 82,
   so zreteľom na zoznamy kandidátov predložené Rade vládami členských štátov,
   keďže:

               1)

               Rada svojím rozhodnutím zo 4. októbra 2004 (2) vymenovala členov a náhradníkov Poradného výboru pre sociálne zabezpečenie migrujúcich pracovníkov na obdobie od 23. septembra 2004 do 22. septembra 2006 s výnimkou španielskych členov a náhradníkov.

               2)

               Španielska vláda navrhla kandidátov na miesta, ktoré sa majú obsadiť,

         ROZHODLA TAKTO:
   Jediný článok
   Za členov a náhradníkov Poradného výboru pre sociálne zabezpečenie migrujúcich pracovníkov sú na obdobie, ktoré skončí 22. septembra 2006, vymenovaní:
   I.   ZÁSTUPCOVIA VLÁDY

               Členovia

               Náhradníci

               Pán Carlos GARCIA DE CORTAZAR NEBREDA
               Pani Marta VIVES CABALLERO

               Pani Concepción HERRERA FERNÁNDEZ

         II.   ZÁSTUPCOVIA ODBOROV

               Členovia

               Náhradníci

               Pán Julio RUIZ RUIZ
               Pani Ana Maria CORRAL JUAN

               Pani Ma Pilar ROC ALFARO

         III.   ZÁSTUPCOVIA ORGANIZÁCIÍ ZAMESTNÁVATEĽOV

               Členovia

               Náhradníci

               Pani Pilar IGLESIAS VALCARCE
               Pán Pablo GÓMEZ ALBO

               Pán Roberto SUÁREZ SANTOS

      V Luxembursku 21. októbra 2004

            Za Radu

            predseda

         G. ZALM

      (1)  Ú. v. ES L 149, 5.7.1971, s. 2. Nariadenie naposledy zmenené a doplnené nariadením (EHS) č. 1945/93 (Ú. v. ES L 181, 23.7.1993, s. 1).

      (2)  Rozhodnutie zatiaľ neuverejnené v Ú. v. EÚ.


title: 2008/530/ES: Rozhodnutie Európskeho parlamentu z  24. apríla 2007 o účtovnej závierke Európskej agentúry pre bezpečnosť letectva za rozpočtový rok 2005

text:
               15.7.2008

               SK

               Úradný vestník Európskej únie

               L 187/161

      ROZHODNUTIE EURÓPSKEHO PARLAMENTU

   z 24. apríla 2007
   o účtovnej závierke Európskej agentúry pre bezpečnosť letectva za rozpočtový rok 2005
   (2008/530/ES)
   EURÓPSKY PARLAMENT,
   so zreteľom na konečnú účtovnú závierku Európskej agentúry pre bezpečnosť letectva za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2005 spolu s odpoveďami agentúry (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (4), a najmä na jeho článok 49,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0121/2007),

               1.

               berie na vedomie nasledujúce údaje v konečnej účtovnej závierke Európskej agentúry pre bezpečnosť letectva za rozpočtové roky 2004 a 2005:
               Príjmy a výdavky za rozpočtové roky 2004 a 2005

                           (v tis. EUR)

                           2005

                           2004

                              Prevádzkové príjmy

                           Dotácie Spoločenstva

                           17 416

                           7 777

                           Ostatné dotácie

                           1 446

                           248

                           Príjmy z poplatkov

                           10 888

                           Úhrada výdavkov

                           26

                           3

                           Ostatné príjmy

                           693

                           350

                              Spolu (a)

                              30 469

                              8 378

                              Prevádzkové výdavky

                           Zamestnanci

                           13 636

                           5 556

                           Budovy a súvisiace výdavky

                           2 121

                           689

                           Ostatné správne výdavky

                           1 319

                           743

                           Príspevky na rezervy

                           576

                           89

                           Prevádzkové výdavky

                           11 660

                           2 081

                              Spolu (b)

                              29 312

                              9 158

                              Prevádzkový výsledok (c = a – b)

                              1 157

                              – 780

                           Finančné výnosy (d)

                           41

                           0

                           Finančné náklady (e)

                           – 14

                           2

                              Finančný výsledok (f = d – e)

                              27

                              – 2

                              Výsledok za rozpočtový rok (g = c + f)

                              1 184

                              – 782

                              Zdroj: Údaje poskytnuté agentúrou. V tejto tabuľke sú zhrnuté údaje, ktoré agentúra uviedla vo svojej ročnej účtovnej závierke.

               2.

               schvaľuje účtovnú závierku Európskej agentúry pre bezpečnosť letectva za rozpočtový rok 2005;

               3.

               poveruje svojho predsedu, aby postúpil toto rozhodnutie výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 266, 31.10.2006, s. 10.

      (2)  Ú. v. EÚ C 312, 19.12.2006, s. 6.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. EÚ L 240, 7.9.2002, s. 1. Nariadenie naposledy zmenené a doplnené nariadením (ES) č. 1701/2003 (Ú. v. EÚ L 243, 27.9.2003, s. 5).

      (5)  Ú. v. ES L 357, 31.12.2002, s. 72.


title: Rozhodnutie Európskeho parlamentu (EÚ, Euratom) 2015/1702 z 29. apríla 2015 o účtovnej závierke spoločného podniku pre ITER a rozvoj energie jadrovej syntézy za rozpočtový rok 2013

text:
               30.9.2015

               SK

               Úradný vestník Európskej únie

               L 255/400

      ROZHODNUTIE EURÓPSKEHO PARLAMENTU (EÚ, EURATOM) 2015/1702
      z 29. apríla 2015
      o účtovnej závierke spoločného podniku pre ITER a rozvoj energie jadrovej syntézy za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku pre ITER a rozvoj energie jadrovej syntézy za rozpočtový rok 2013,

                  —

                  so zreteľom na správu Dvora audítorov o overení konečnej ročnej účtovnej závierky spoločného podniku pre ITER a rozvoj energie jadrovej syntézy za rozpočtový rok 2013 spolu s odpoveďami spoločného podniku (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 týkajúce sa udelenia absolutória spoločnému podniku za plnenie rozpočtu za rozpočtový rok 2013 (05306/2015 – C8-0049/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na článok 106a Zmluvy o založení Európskeho spoločenstva pre atómovú energiu,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (5), a najmä na jeho článok 5 ods. 3,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7),

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0108/2015),

         1.

            schvaľuje účtovnú závierku spoločného podniku pre ITER a rozvoj energie jadrovej syntézy za rozpočtový rok 2013;

         2.

            poveruje svojho predsedu, aby postúpil toto rozhodnutie riaditeľovi spoločného podniku pre ITER a rozvoj energie jadrovej syntézy, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 452, 16.12.2014, s. 44.

         (2)  Ú. v. EÚ C 452, 16.12.2014, s. 45.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 90, 30.3.2007, s. 58.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: 2014/390/EÚ: Rozhodnutie Rady z 23. júna 2014 o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu protokolu 31 k Dohode o EHP o spolupráci v špecifických oblastiach mimo štyroch slobôd

text:
               25.6.2014

               SK

               Úradný vestník Európskej únie

               L 184/16

         ROZHODNUTIE RADY
   z 23. júna 2014
   o pozícii, ktorá sa má prijať v mene Európskej únie v Spoločnom výbore EHP, pokiaľ ide o zmenu protokolu 31 k Dohode o EHP o spolupráci v špecifických oblastiach mimo štyroch slobôd

      (2014/390/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 173 a 195 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Protokol 31 k Dohode o Európskom hospodárskom priestore (ďalej len „Dohoda o EHP“) obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.

               (2)

               Je vhodné rozšíriť spoluprácu zmluvných strán Dohody o EHP s cieľom začleniť nariadenie Európskeho parlamentu a Rady (EÚ) č. 1287/2013 (2), do Dohody o EHP.

               (3)

               Protokol 31 k Dohode o EHP by sa mal preto zmeniť, aby sa umožnilo fungovanie tejto rozšírenej spolupráce od 1. januára 2014.

               (4)

               Pozícia Únie v Spoločnom výbore EHP by mala vychádzať z pripojeného návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Únie prijať v Spoločnom výbore EHP k navrhovanej zmene protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 23. júna 2014

            Za Radu

            predsedníčka

         C. ASHTON

      (1)  Ú. v. ES L 305, 30.11.1994, s. 6.

      (2)  Nariadenie Európskeho parlamentu a Rady (EÚ) č. 1287/2013 z 11. decembra 2013, ktorým sa zriaďuje program pre konkurencieschopnosť podnikov a malé a stredné podniky (COSME) (2014 – 2020) a ktorým sa zrušuje rozhodnutie č. 1639/2006/ES (Ú. v. EÚ L 347, 20.12.2013, s. 33).

      NÁVRH
      ROZHODNUTIE SPOLOČNÉHO VÝBORU EHP č. …/2014
      z,
      ktorým sa mení Protokol 31 k Dohode o EHP o spolupráci v špecifických oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:

                  (1)

                  Je vhodné predĺžiť spoluprácu zmluvných strán Dohody o EHP s cieľom začleniť nariadenie Európskeho parlamentu a Rady (EÚ) č. 1287/2013 z 11. decembra 2013, ktorým sa zriaďuje program pre konkurencieschopnosť podnikov a malé a stredné podniky (COSME) (2014 – 2020) a ktorým sa zrušuje rozhodnutie č. 1639/2006/ES (1), do Dohody o EHP.

                  (2)

                  Protokol 31 k Dohode o EHP by sa preto mal zodpovedajúcim spôsobom zmeniť s cieľom umožniť fungovanie tejto rozšírenej spolupráce od 1. januára 2014,

            PRIJAL TOTO ROZHODNUTIE:
      Článok 1
      Do odseku 5 článku 7 protokolu 31 k Dohode o EHP sa pridáva tento text:

                  „—

                     32013 R 1287: Nariadenie Európskeho parlamentu a Rady (EÚ) č. 1287/2013 z 11. decembra 2013, ktorým sa zriaďuje program pre konkurencieschopnosť podnikov a malé a stredné podniky (COSME) (2014 – 2020) a ktorým sa zrušuje rozhodnutie č. 1639/2006/ES (Ú. v. EÚ L 347, 20.12.2013, s. 33).
                  Lichtenštajnsko a Nórsko sú vyňaté z účasti na tomto programe a na tento program ani finančne neprispievajú.“

            Článok 2
      Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (2).
      Uplatňuje sa od 1. januára 2014.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci

               Spoločného výboru EHP

         (1)  Ú. v. EÚ L 347, 20.12.2013, s. 33.

         (2)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Politického a bezpečnostného výboru EUPM/1/2009 z  15. decembra 2009 o predĺžení mandátu vedúceho policajnej misie Európskej únie (EUPM) v Bosne a Hercegovine (BaH)

text:
               16.12.2009

               SK

               Úradný vestník Európskej únie

               L 330/79

      ROZHODNUTIE POLITICKÉHO A BEZPEČNOSTNÉHO VÝBORU EUPM/1/2009
   z 15. decembra 2009
   o predĺžení mandátu vedúceho policajnej misie Európskej únie (EUPM) v Bosne a Hercegovine (BaH)
   (2009/958/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä jej článok 38 tretí pododsek,
   so zreteľom na rozhodnutie Rady 2009/906/SZBP z 8. decembra 2009 o policajnej misii Európskej únie (EUPM) v Bosne a Hercegovine (BaH) (1), a najmä na jeho článok 10 ods. 1,
   keďže:

               (1)

               Podľa článku 10 ods. 1 rozhodnutia 2009/906/SZBP je Politický a bezpečnostný výbor (PBV) v súlade s článkom 38 zmluvy poverený prijímať príslušné rozhodnutia na účely vykonávania politickej kontroly a strategického riadenia EUPM a najmä rozhodnutie o vymenovaní vedúceho misie.

               (2)

               PBV 24. októbra 2008 na návrh generálneho tajomníka/vysokého predstaviteľa (GT/VP) vymenoval rozhodnutím 2008/835/SZBP (2) pána Stefana FELLERA za vedúceho misie EUPM do 31. decembra 2009.

               (3)

               GT/VP 13. novembra 2009 navrhol PBV, aby predĺžil mandát pána Stefana FELLERA ako vedúceho misie EUPM o ďalší rok, t.j. do 31. decembra 2010,

         PRIJAL TOTO ROZHODNUTIE:
   Článok 1
   Mandát pána Stefana FELLERA ako vedúceho policajnej misie Európskej únie v Bosne a Hercegovine sa týmto predlžuje do 31. decembra 2010.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 31. decembra 2010.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 15. decembra 2009

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 322, 9.12.2009, s. 22.

      (2)  Ú. v. EÚ L 298, 7.11.2008, s. 30.


title: 2009/430/ES: Rozhodnutie Rady z 27. novembra 2008 o uzavretí Dohovoru o právomoci a o uznávaní a výkone rozsudkov v občianskych a obchodných veciach - Vyhlásenia

text:
               10.6.2009

               SK

               Úradný vestník Európskej únie

               L 147/1

         ROZHODNUTIE RADY
   z 27. novembra 2008
   o uzavretí Dohovoru o právomoci a o uznávaní a výkone rozsudkov v občianskych a obchodných veciach
   (2009/430/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 61 písm. c) v spojení s článkom 300 ods. 2 prvým pododsekom a článkom 300 ods. 3 druhým pododsekom,
   so zreteľom na návrh Komisie,
   so zreteľom na súhlas Európskeho parlamentu (1),
   keďže:

               (1)

               Členské štáty Európskeho spoločenstva 16. septembra 1988 podpísali medzinárodnú dohodu s Islandskou republikou, Nórskym kráľovstvom a Švajčiarskou konfederáciou o právomoci a o výkone rozsudkov v občianskych a obchodných veciach (2) (ďalej len „Luganský dohovor“), ktorou sa rozširuje uplatňovanie pravidiel dohovoru z 27. septembra 1968 týkajúcich sa toho istého predmetu úpravy (3) (ďalej len „Bruselský dohovor“) na Island, Nórsko a Švajčiarsko.

               (2)

               V rámci rozšírenia ad hoc pracovnej skupiny o Island, Nórsko a Švajčiarsko sa počas rokov 1998 – 1999 uskutočnili rokovania o revízii Bruselského dohovoru a Luganského dohovoru. Výsledkom týchto rokovaní bolo prijatie návrhu dohovoru pripraveného pracovnou skupinou, ktorý Rada schválila na svojom zasadnutí 27. a 28. mája 1999.

               (3)

               Následné rokovania v rámci Rady na základe tohto textu viedli k prijatiu nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (4), ktoré zmodernizovalo pravidlá Bruselského dohovoru a došlo k zefektívneniu a spružneniu systému uznávania a výkonu.

               (4)

               Vzhľadom na existujúcu paralelu medzi právnymi úpravami Bruselského a Luganského dohovoru o právomoci a o uznávaní a výkone rozsudkov v občianskych a obchodných veciach by sa pravidlá Luganského dohovoru mali zjednotiť s pravidlami nariadenia (ES) č. 44/2001 na účely dosiahnutia rovnakej úrovne obehu rozsudkov medzi členskými štátmi EÚ a dotknutými štátmi EZVO.

               (5)

               V súlade s protokolom o postavení Dánska pripojeným k Zmluve o Európskej únii a Zmluve o založení Európskeho spoločenstva sa Dánsko nezúčastňuje na uplatňovaní opatrení podľa hlavy IV Zmluvy o založení Európskeho spoločenstva. S cieľom zabezpečiť, aby sa pravidlá Luganského dohovoru vzťahovali na Dánsko, by sa preto malo Dánsko stať zmluvnou stranou nového dohovoru týkajúceho sa toho istého predmetu úpravy.

               (6)

               Rada rozhodnutím z 27. septembra 2002 poverila Komisiu viesť rokovania s cieľom prijať nový Luganský dohovor o právomoci a o uznávaní a výkone rozsudkov v občianskych a obchodných veciach.

               (7)

               Komisia v mene Spoločenstva takýto dohovor dojednala s Islandom, Nórskom, Švajčiarskom a Dánskom. Tento dohovor bol v mene Spoločenstva podpísaný 30. októbra 2007 v súlade s rozhodnutím Rady 2007/712/ES (5) s výhradou jeho uzavretia k neskoršiemu dátumu.

               (8)

               Rada v čase prijímania rozhodnutia 2007/712/ES v rámci budúcich rokovaní o uzavretí nového Luganského dohovoru súhlasila s preskúmaním možnosti vydania vyhlásenia v súlade s článkom II ods. 2 protokolu 1 k uvedenému dohovoru. Spoločenstvo by malo v čase uzavretia dohovoru vydať takéto vyhlásenie.

               (9)

               Spoločenstvo sa počas rokovaní o dohovore zaviazalo vydať v čase ratifikácie dohovoru vyhlásenie, že pri zmene a doplnení nariadenia (ES) č. 44/2001 mieni vyjasniť rozsah pôsobnosti článku 22 ods. 4 uvedeného nariadenia, aby sa zohľadnila príslušná judikatúra Súdneho dvora Európskych spoločenstiev týkajúca sa konaní o registrácii alebo platnosti práv duševného vlastníctva, čím by sa zaistila paralela s článkom 22 ods. 4 dohovoru. V tejto súvislosti by sa mali zohľadniť výsledky hodnotenia uplatňovania nariadenia (ES) č. 44/2001.

               (10)

               V súlade s článkom 3 Protokolu o postavení Spojeného kráľovstva a Írska pripojeného k Zmluve o Európskej únii a Zmluve o založení Európskeho spoločenstva, Spojené kráľovstvo a Írsko sa zúčastňujú na prijatí a uplatňovaní tohto rozhodnutia.

               (11)

               V súlade s článkami 1 a 2 protokolu o postavení Dánska, Dánsko sa nezúčastňuje na prijatí tohto rozhodnutia a nie je ním viazané, ani nepodlieha jeho uplatňovaniu.

               (12)

               Dohovor by sa teraz mal uzavrieť,

         ROZHODLA TAKTO:
   Článok 1
   Týmto sa v mene Spoločenstva schvaľuje uzavretie Dohovoru o právomoci a o uznávaní a výkone rozsudkov v občianskych a obchodných veciach, ktorý nahrádza Luganský dohovor zo 16. septembra 1988.
   Pri uložení listiny o ratifikácii Spoločenstvo vydá vyhlásenia uvedené v prílohách I a II k tomuto rozhodnutiu.
   Text dohovoru je pripojený k tomuto rozhodnutiu.
   Článok 2
   Predseda Rady sa týmto poveruje určiť osobu(y) splnomocnenú(é) uložiť v mene Spoločenstva listinu o ratifikácii v súlade s článkom 69 ods. 2 dohovoru.

      V Bruseli 27. novembra 2008

            Za Radu

            predsedníčka

         M. ALLIOT-MARIE

      (1)  Súhlas z 18. novembra 2008 (zatiaľ neuverejnený v úradnom vestníku).

      (2)  Dohovor o právomoci a o výkone rozsudkov v občianskych a obchodných veciach (Ú. v. ES L 319, 25.11.1988, s. 9).

      (3)  Bruselský dohovor o právomoci a o výkone rozsudkov v občianskych a obchodných veciach (Ú. v. ES L 299, 31.12.1972, s. 32). (Konsolidované znenie v Ú. v. ES C 27, 26.1.1998, s. 1).

      (4)  Ú. v. ES L 12, 16.1.2001, s. 1.

      (5)  Rozhodnutie Rady 2007/712/ES z 15. októbra 2007 o podpise Dohovoru o právomoci a o uznávaní a výkone rozsudkov v občianskych a obchodných veciach v mene Spoločenstva (Ú. v. EÚ L 339, 21.12.2007, s. 1).

      PRÍLOHA I
      VYHLÁSENIE EURÓPSKEHO SPOLOČENSTVA

         „Európske spoločenstvo týmto vyhlasuje, že pri zmene a doplnení nariadenia Rady (ES) č. 44/2001 o právomoci a o uznávaní a výkone rozsudkov v občianskych a obchodných veciach má v úmysle vyjasniť rozsah pôsobnosti článku 22 ods. 4 uvedeného nariadenia, aby sa zohľadnila príslušná judikatúra Súdneho dvora Európskych spoločenstiev týkajúca sa konaní o registrácii alebo platnosti práv duševného vlastníctva, čím by sa zaistila paralela s článkom 22 ods. 4 dohovoru a zároveň sa zohľadnia výsledky hodnotenia uplatňovania nariadenia (ES) č. 44/2001.“

      PRÍLOHA II
      VYHLÁSENIE EURÓPSKEHO SPOLOČENSTVA V SÚLADE S ČLÁNKOM II ODS. 2 PROTOKOLU 1 K DOHOVORU

         „Európske spoločenstvo vyhlasuje, že dodatočne k trom štátom, ktoré už sú uvedené v prílohe IX k dohovoru, nemožno konania uvedené v článku 6 ods. 2 a článku 11 využiť ani v týchto členských štátoch: Estónsko, Lotyšsko, Litva, Poľsko a Slovinsko.
         V súlade s článkom 77 ods. 2 dohovoru by stály výbor zriadený článkom 4 protokolu 2 k dohovoru mal preto čo najskôr po nadobudnutí platnosti dohovoru požiadať o túto zmenu a toto doplnenie prílohy IX k dohovoru:

               ‚PRÍLOHA IX
               Štáty a predpisy uvedené v článku II protokolu 1 sú:

                           —

                           Nemecko: články 68, 72, 73 a 74 občianskeho súdneho poriadku (Zivilprozeßordnung) týkajúce sa oznámení tretím osobám,

                           —

                           Estónsko: článok 214 ods. 3 a 4 a článok 216 občianskeho súdneho poriadku (tsiviilkohtumenetluse seadustik) týkajúce sa oznámení tretím osobám,

                           —

                           Lotyšsko: články 78, 79, 80 a 81 občianskeho súdneho poriadku (Civilprocesa likums) týkajúce sa oznámení tretím osobám,

                           —

                           Litva: článok 47 občianskeho súdneho poriadku (Civilinio proceso kodeksas),

                           —

                           Maďarsko: články 58 až 60 občianskeho súdneho poriadku (Polgári perrendtartás) týkajúce sa oznámení tretím osobám,

                           —

                           Rakúsko: článok 21 občianskeho súdneho poriadku (Zivilprozeßordnung) týkajúci sa oznámení tretím osobám,

                           —

                           Poľsko: články 84 a 85 občianskeho súdneho poriadku (Kodeks postępowania cywilnego) týkajúce sa oznámení tretím osobám (przypozwanie),

                           —

                           Slovinsko: článok 204 občianskeho súdneho poriadku (Zakon o pravdnem postopku) týkajúci sa oznámení tretím osobám,

                           —

                           Švajčiarsko, pokiaľ ide o kantóny, ktorých občiansky súdny poriadok neupravuje právomoc uvedenú v článku 6 ods. 2 a v článku 11 dohovoru: príslušné ustanovenia týkajúce sa oznámení tretím osobám (litis denuntiatio) príslušného občianskeho súdneho poriadku.‘

         “


title: Rozhodnutie Rady zo 14. júna 1982, ktorým sa v mene spoločenstva prijíma odporúčanie Rady pre colnú spoluprácu, týkajúce sa colných požiadaviek na obchodné faktúry

text:
Dôležité právne oznámenie

|

31982D0457

Úradný vestník L 204 , 12/07/1982 S. 0027 - 0028 Fínske špeciálne vydanie: Kapitola 2 Zväzok 3 S. 0129  Španielske špeciálne vydanie: Kapitola 02 Zväzok 9 S. 0097  Švédske špeciálne vydanie: Kapitola 2 Zväzok 3 S. 0129  Portugalské špeciálne vydanie Kapitola 02 Zväzok 9 S. 0097

		Rozhodnutie Radyzo 14. júna 1982,ktorým sa v mene spoločenstva prijíma odporúčanie Rady pre colnú spoluprácu, týkajúce sa colných požiadaviek na obchodné faktúry(82/457/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na odporúčanie Komisie,keďže odporúčanie Rady pre colnú spoluprácu týkajúce sa colných požiadaviek na obchodné faktúry môže prijať spoločenstvo s okamžitou platnosťou,ROZHODLA TAKTO:Článok 1Odporúčanie Rady pre colnú spoluprácu zo 16. mája 1979, týkajúce sa colných požiadaviek na obchodné faktúry sa týmto prijíma v mene spoločenstva s okamžitou platnosťou.Text uvedeného odporúčania je pripojený k tomuto rozhodnutiu.Článok 2Predseda Rady určí osobu splnomocnenú oznámiť Generálnemu sekretariátu Rady pre colnú spoluprácu, že odporúčanie uvedené v článku 1 bolo prijaté spoločenstvom s okamžitou platnosťou.V Luxemburgu 14. júna 1982Za RadupredsedaP. de Keersmaeker--------------------------------------------------ODPORÚČANIE RADY PRE COLNÚ SPOLUPRÁCUZO 16. MÁJA 1979,KTORÉ SA TÝKA COLNÝCH POŽIADAVIEK NA OBCHODNÉ FAKTÚRYRADA PRE COLNÚ SPOLUPRÁCU,so želaním zjednodušiť medzinárodný obchod umožnením zavedenia moderných metód reprodukcie a prenosu údajov pre obchodnú sféru,zohľadňujúc, medziiným, úsilie na medzinárodnej úrovni, zamerané na to, aby bolo možné všetky doklady potrebné pre transakcie v medzinárodnom obchode pripraviť na jednom mieste jednotnou metódou,zohľadňujúc odporúčanie týkajúce sa uvádzania podpisov a overovania, prijaté v marci 1979 Pracovnou skupinou pre zjednodušenie medzinárodných obchodných postupov hospodárskej komisie pre Európu, v ktorom sa osobitne zdôrazňuje, že univerzálne prijatie mechanických alebo elektronických metód prenosu údajov si vyžaduje zmeny súčasnej praxe vlastnoručných podpisov,vzhľadom k tomu, že požiadavka pripojenia podpisu na obchodnú faktúru na colné účely nie je žiadnou osobitnou zárukou jej správnosti,ODPORÚČA, ABY ČLENSKÉ ŠTÁTY:1. prijali obchodné faktúry vyhotovené akýmkoľvek spôsobom, napríklad metódou jednotného postupu, v prípadoch, ak sa predloženie obchodnej faktúry požaduje v súvislosti s prepustením tovaru;2. nepožadovali na colné účely pripojenie vlastnoručného podpisu na obchodnú faktúru, predkladanú podporne k colnému vyhláseniu,POŽADUJEaby členské štáty, ktoré prijmú toto odporúčanie, oznámili generálnemu tajomníkovi, že ho prijali, oznámili mu dátum od ktorého budú odporúčanie uplatňovať, ako aj podmienky jeho uplatňovania. Generálny tajomník tieto skutočnosti oznámi colným správam členských štátov.--------------------------------------------------


title: 2004/499/ES, Euratom: Rozhodnutie Rady zo 7. mája 2004, ktorým sa vymenúvajú členovia Dvora audítorov

text:
               26.5.2004

               SK

               Úradný vestník Európskej únie

               L 187/7

      ROZHODNUTIE RADY

   zo 7. mája 2004,
   ktorým sa vymenúvajú členovia Dvora audítorov
   (2004/499/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 247 ods. 1, 2 a 3,
   so zreteľom na Zmluvu o založení Európskeho spoločenstva pre atómovú energiu, najmä na jej článok 160 B ods.3,
   so zreteľom na Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia, najmä na jeho článok 47,
   so zreteľom na stanoviská Európskeho parlamentu (1),
   keďže:

         ROZHODLA TAKTO:
   Článok 1
   Za členov Dvora audítorov sú vymenovaní na obdobie šiestich rokov s účinnosťou odo dňa prijatia tohto rozhodnutia:

               pán Jan KINŠT

               pani Kersti KALJULAID

               pán Igors LUDBORŽS

               pani Irena PETRUŠKEVIČIENĖ

               pán Gejza HALÁSZ

               pán Josef BONNICI

               pán Jacek UCZKIEWICZ

               pán Vojko Anton ANTONČIČ

               pán Július MOLNÁR.

         Článok 2
   Toto rozhodnutie nadobúda účinnosť v deň jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 7. mája 2004

            Za Radu

            predseda

         C. McCREEVY

      (1)  Stanoviská dodané 5. mája 2004 (zatiaľ neuverejnené v úradnom vestníku).